झेबा बख्तियार

झेबा बख्तियार (जन्म ५ नोव्हेंबर १९६२) एक पाकिस्तानी चित्रपट/टीव्ही अभिनेत्री आणि दूरदर्शन दिग्दर्शक आहे. ती तिच्या टीव्ही नाट्य मालिका अनारकली (१९८८), बॉलिवूड रोमँटिक ड्रामा चित्रपट हिना (१९९१), आणि लॉलीवुड चित्रपट, सरगम (१९९५) साठी ओळखली जाते. तिने २००१ मध्ये बाबू या चित्रपटाची निर्मिती आणि दिग्दर्शन केले होते. १९९५ मध्ये सरगम या चित्रपटासाठी झेबाला सर्वोत्कृष्ट अभिनेत्रीचा निगार पुरस्कार मिळाला होता.

 प्रारंभिक जीवन 
झेबा ही याह्या बख्तियार यांची मुलगी आहे, जे एक वकील, राजकारणी आणि स्वातंत्र्यपूर्व मुस्लीम लीग कार्यकर्ता होते ज्याने पाकिस्तानचे ऍटर्नी जनरल म्हणून काम केले होते आणि पाकिस्तानची वर्तमान राज्यघटना तयार करण्यातही त्यांनी महत्त्वाची भूमिका बजावली होती. तिचे वडील क्वेटा येथील होते, तर तिची आई इवा बख्तियार हंगेरियन पालकांच्या पोटी जन्मलेली एक इंग्लिश स्त्री होती. तिचे वडील २००३ मध्ये मरण पावले, आणि तिची आई २०११ मध्ये मरण पावली. तिचे पालक १९४० च्या दशकाच्या सुरुवातीस यूकेमध्ये भेटले आणि लग्न केले. युनिव्हर्सिटी कॉलेज लंडनमधून पदवी घेतल्यानंतर तिची आई अखेरीस १९४९ मध्ये पाकिस्तानमध्ये स्थायिक झाली. झेबाला दोन भाऊ, सलीम आणि करीम, दोघेही डॉक्टर आहेत आणि एक बहीण, सायरा. तिचे पालनपोषण क्वेटा येथे झाले, आणि नंतर ती कराचीला गेली.

 कारकिर्द 
झेबाने १९८८ मध्ये अनारकली या पाकिस्तान टेलिव्हिजन नाटकाद्वारे पदार्पण केला. अनारकलीमधील तिच्या खिन्न रोमँटिक भूमिकेचे सर्वत्र कौतुक झाले. त्यानंतर, तिने रणधीर कपूरच्या दिग्दर्शनाखाली १९९१ मध्ये हिना हा बॉलिवूड चित्रपट साइन केला. हिना  चित्रपटाने झेबाला ओळख मिळवून दिली. नंतर, तिने मोहब्बत की आरजू (१९९४), स्टंटमॅन (१९९४), जय विक्रांता (१९९५), आणि मुकदमा (१९९६) यांसारख्या बॉलिवूड चित्रपटांमध्ये काम केले. पण हिना नंतर तिच्या बॉलिवूडमधील करिअरमध्ये कोणतीही प्रगती झाली नाही. त्यानंतर ती पाकिस्तानात परत आली आणि सय्यद नूर दिग्दर्शित सरगम (१९९५) या चित्रपटात तिने काम केले. तिच्या इतर लॉलीवुड चित्रपटांमध्ये चीफ साहिब (१९९६), कैद (१९९६), आणि मुसलमान (२००१) यांचा समावेश आहे. तिने २००१ मध्ये बाबू चित्रपटाची निर्मिती आणि दिग्दर्शन केले आणि २०१४ मध्ये मिशन ०२१ चित्रपटाची निर्मिती केली.  मोठ्या पडद्याव्यतिरिक्त, झेबा काही लोकप्रिय टीव्ही नाटक जसे की तानसेन, लाग, आणि पहली सी मोहब्बत मध्ये देखील दिसली.

 वैयक्तिक जीवन 
भक्तियार यांनी तीनदा लग्न केले. तिचे पहिले पती सलमान वल्लियानी होते ज्यांच्याशी तिने १९८५ मध्ये लग्न केले. तिने १९८९ मध्ये भारतीय अभिनेता जावेद जाफरीशी लग्न केले आणि एका वर्षानंतर घटस्फोट घेतला. गायक आणि संगीतकार अदनान सामीसोबत झालेल्या लग्नामुळे ती प्रसिद्धीच्या झोतात आली होती. झेबा आणि अदनान यांचा १९९७ मध्ये घटस्फोट झाला. त्यांना अझान सामी खान नावाचा मुलगा आहे.

झेबाला तिच्या दुसऱ्या लग्नापूर्वी मधुमेह झाल्याचे निदान झाले होते. ती आता वेगवेगळ्या मंचांवर मधुमेह जनजागृती मोहिमांमध्ये भाग घेते.

ती कराची येथील दिया डब्ल्यूएफसीच्या अध्यक्षा म्हणून पाकिस्तानमधील महिला असोसिएशन फुटबॉलमध्ये सहभागी आहे.

 पुरस्कार 
वर्ष समारंभ श्रेणी काम परिणाम  १९९२ फिल्मफेर पुरस्कार सर्वोत्कृष्ट अभिनेत्री हिना   सर्वोत्कृष्ट महिला पदार्पण   १९९५ निगार पुरस्कार सर्वोत्कृष्ट अभिनेत्री सरगम   २००४ लक्स स्टाईल पुरस्कार चेअरपर्सन जीवनगौरव पुरस्कार पाकिस्तानी मनोरंजन उद्योगातील योगदानाबद्दल   २००६ सर्वोत्कृष्ट टीव्ही दिग्दर्शक (टेरेस्ट्रियल) मसुरी  rowspan="2"  २०१५ सर्वोत्कृष्ट चित्रपट ओ२१ 

 संदर्भ 

वर्ग:हिंदी चित्रपट अभिनेत्री
वर्ग:स्त्री चरित्रलेख
वर्ग:इ.स. १९६५ मधील जन्म
वर्ग:पाकिस्तानी अभिनेत्री